Vajdaság Autonóm Tartomány Statútuma

(Kivonat)

Vajdaság Autonóm Tartomány külön nemzeti, történelmi, kulturális és egyéb teruületi sajátosságaiból kiindulva a nemzetek és a nemzetiségek együttélésének, s a Vajdaság Autonóm Tartománynak mint a Szerb Köztársaságban levő területi önkormányzati formának a gazdasági, szociális és kulturális fejlesztése érdekében
Vajdaság Autonóm Tartomány Képviselőháza a Szerb Köztársaság alkotmánya alapján meghozza

VAJDASÁG AUTONÓM TARTOMÁNY STATÚTUMÁT

ALAPRENDELKEZÉSEK

2. szakasz
Vajdaság Autonóm Tartomány illetékességének, illetve hatáskörének érvényesítésekor gondoskodik nemzeti, kulturális és egyéb területi sajátosságainak kibontakoztatásáról, és megteremti a gazdasági, a tudományos, a technológiai, a demográfiai, a regionális és a szociális fejlesztés, továbbá a mezőgazdaság- es falufejlesztes feltételeit.

4. szakasz
A Vajdaság Autonóm Tartomány hatáskörébe, illetve illetékességébe tartozó teendők ellátását illetően a Vajdaság Autonóm Tartományban élő állampolgárok jogaik és kötelességeik szempontjából fajra, nemre, születésre, nyelvre, nemzeti hovatartozásra, vallásfelekezetre, politikai vagy más meggyőződésre, műveltségre, származásra, vagyoni helyzetre vagy más egyéni sajátosságokra való tekintet nélkül egyenlőek.

6. szakasz
Vajdaság Autonóm Tartomány szerveinek munkájában a szerbhorvát nyelvvel és a cirill betűs írással egyidejűleg, a latin betűs írással pedig törvényben kijelölt módon a magyar, a szlovák, a román és a ruszin nyelv és írás, valamint törvényben kijelölt módon a nemzetiségek nyelve és írása is hivatalos használatban van.

10. szakasz 
Vajdaság Autonóm Tartomány szervei által:
3. az alkotmánnyal és törvénnyel összhangban meghozza azokat a határozatokat és általános aktusokat, amelyek a Vajdaság Autonóm Tartomány ällampolgárainak érdekében álló egyes kérdéseket szabályozzák az alábbi területen: művelődés, oktatás, hivatalos nemzetiségi nyelv- és íráshasználat, hírközlés, egészség- és szociális védelem, társadalmi gyermekjólét, környezetvédelem és -fejlesztés, városépítés és törvényben kijelölt más területek;
4. a szerbhorvát nyelvvel egyidejűleg biztosítja a magyar, a szlovák, a román és a ruszin nyelv és írás, valamint a törvényben kijelölt módon más nemzetiségek nyelvének és írásának hivatalos használatát;
17. gondoskodik az állampolgároknak a nemzeti és nemzetiségi nyelven való tájékoztatásáról.

15. szakasz
Vajdaság Autonóm Tartomány gondoskodik azoknak a feltételeknek a megteremtéséről, amelyek között a hírközlés a szerbhorvát nyelven és íráson kívül magyar, szlovák, román és ruszin nyelven és írással, valamint más nemzetiségek nyelvén és írásával történjék.

26. szakasz
A képviselőnek joga van a Képviselőházban azt a nyelvet, illetve írást használni, amelynek hivatalos használatát a statútum megállapítja.

(Magyar nyelvű forrás: A VAT Hivatalos Lapja, 1991/l7. szám)